als_Latn dik_Latn sag_Latn
Demant lidhur me deklaratën e Izet Zeqirit: Ligji për transformim në marrdhënie të rregullt pune
Me keqardhje mund të konstatoj se në rastin konkret profesori i nderuar z. Izet Zeqiri ose qëllimisht ka keqkuptuar ligjin, respektivisht nuk e ka përdorur teknikën e duhur për të analizuar dispozitat nga Ligji për transformim në marrëdhënie të rregullt pune, ose si për habi mund ti ketë vënë vetes rol të sulmuesit të të drejtave të shqiptarëve, që mendoj se atij si personalitet, si njeri intelektual, profesionist dhe profesor i respektuar, nuk i takojnë t’i bëjë.
Disa herë e kemi theksuar, por e përsërisim edhe një herë, në bazë të dispozitave nga neni 1 i këtij ligji zgjidhet statusi i disa mijëra personave të cilët janë të angazhuar në bazë të marrëveshjeve për vullnetarë, kontratave në vepër, marrëveshjeve autoriale ose mbi bazën e ndonjë lloji tjetër të marrëveshjes, nëpër organet shtetërore, institucionet nga sfera e kulturës, arsimit, shëndetësisë, mbrojtjes fëmijërore dhe sociale të themeluara nga Republika e Maqedonisë dhe nga njësitë e vetëqeverisjes lokale si dhe ndërmarrjet publike, entet, fondet dhe subjekte tjera juridike themelues i të cilave është Republika e Maqedonisë.
Këta persona një kohë më të gjatë kryejnë detyra të rëndësishme në institucionet në të cilët janë të angazhuar, dhe prej këtu paraqitet nevoja që ata të realizojnë të drejtën e marrëdhënies së rregullt të punës. Në këtë mënyrë njëkohësisht rritet edhe përgjegjësia e tyre në realizimin e obligimeve dhe detyrave të punës, ndërsa nga ana tjetër sigurohet edhe sigurim adekuat social (pensional dhe shëndetësor), si dhe realizimi i të gjitha të drejtave të cilat burojnë nga marrëdhënia e rregullt e punës, që nënkupton se do të ketë ndikim pozitiv mbi produktivitetin, efikasitetin dhe efektivitetin e punës.
Në këtë drejtim, me rëndësi është të theksojmë Interpretimin autentik të këtij ligji, më saktësisht të dispozitave nga neni 2, i cili ditëve të fundit kaloi filtrin parlamentar, dhe me siguri kjo është pjesa që ka shkaktuar keqkuptim tek z. Izet Zeqiri. Sipas këtij neni, parashihet që të gjithë personat të cilët kanë qenë të angazhuar në marrëdhënie pune e cila nuk ka qenë me karekter të përhershëm, ndërsa kanë qenë të angazhuar në lloj të atillë të marrëdhënies së punës së paku tre muaj, konkluduar deri më datë 30 nëntor 2014, të mund ta realizojnë të drejtën për të krijuar marrëdhënie të rregullt pune në kohë të pacaktuar. Në këtë drejtim, me anë të interpretimit autentik është bërë vetëm precizimi i dispozitës se çka nënkuptohet me “periudhë prej së paku 3 muajve llogaritur deri në 30 nëntor 2014″, me të cilën është precizuar se nënkuptohen tre muaj të pandërprerë që i paraprijnë datës 30 nëntor 2014, gjegjësisht, periudha prej në 01 shtatorit 2014 deri në 30 nëntor 2014.
E theksoj edhe një herë, sipas kësaj që përmendëm më lart, në këtë ligj përfshihen të gjithë ata persona të cilat kanë qenë të angazhuar në marrëdhënie pune me karakter të përkohshëm sipas kontratës për vullnetarë, marrëveshjes autoriale, kontratës në vepër apo lloj tjetër të kontratës, më së paku tre muaj ose më së paku nga 1 shtatori i vitit 2014 deri në 30 nëntor 2014, gjë që nuk e përkufizon periudhën, por thotë më së paku 3 muaj llogaritur deri në 30 nëntor 2014. Kjo domethënë se të gjithë ata persona që përpara datës 30 nëntor 2014 kanë qenë të angazhuar në vazhdimësi në punë me kontratë ose si vullnetarë do të përfshihen në këtë ligj përfshirë këtu edhe “punonjës shqiptarë me 5 deri 10 vite me punë vullnetare” siç e thekson z. Zeqiri. Kjo, në mënyrë decite e hedh poshtë konstatimin se citoj “në këtë ligj përfshihen vetëm ata që janë angazhuar tre muajt e fundit, që prej 30 nëntorit të vitit 2014, duke mos pasur për kriter kohëzgjatjen e të angazhuarve, ashtu siç u tha fillimisht”.
Prej kësaj me bindje te plotë mund të theksojmë dhe të nënkuptojmë se në asnjë moment nuk intervenohet në dispozitat nga neni 3, paragrafi 2 i këtij ligji me anë të të cilave është paraparë kriteriumi për prioritet në lidhje me dinamikën e hyrjes në fuqi të kontratave për marrëdhënie të rregullt pune, gjegjësisht se përparësi do të kenë personat të cilët janë të angazhuar në institucion periudhë më të gjatë kohore dhe dispozitat se për arsye të efektit fiskal, hyrja në fuqi e kontratave për punësim është parashikuar të realizohet në tre faza, edhe atë:
- 35% nga personat e angazhuar, do të futen në marrëdhënie të rregullt pune menjëherë, respektivisht me datën e hyrjes në fuqi të këtij ligji (data e botimit në gazetë zyrtare);
- pjesa e dytë prej 35% nga personat e angazhuar do të futen në marrëdhënie të rregullt pune nga 1 dhjetori i vitit 2015 dhe
- pjesa e mbetur e personave të angazhuar nga 1 shtatori i vitit 2016.
Nga e gjithë kjo mund të vijmë në përfundim se, nuk ka patur asnjë lloj truku me miratimin e propozim-ligjit për transformim në marrëdhënie të rregullt pune nga ana e Qeverisë së Maqedonisë, dhe se në asnjë mënyrë shqiptarët nuk do të përjashtohen nga marrja e vendimeve të rregullta të punës. Është mëse e sigurt se mbi 800 shqiptarë do të përfshihen në këtë ligj. Ndërsa i mbetet Izet Zeqirit t’ju jep sqarim qytetarëve, e së pari edhe studentëve të tij, pse manipulon dhe nënvlerëson vetëdijen e tyre, ose ndoshta i është ngatërruar numëratorja?!..
Ardian Xheladini, Zëvendësministër i Financave
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn